
TRESTNÝ ROZKAZ V MENE SLOVENSKEJ REPUBLIKY
Samosudca Špecializovaného trestného súdu v Pezinku, JUDr. Vladimír Peteja, v trestnej veci proti F. Z., obvinenej pre prečin podplácania podľa § 332 ods. 1 Trestného zákona, na základe § 353 ods.1 Trestného poriadku, dňa 08. februára 2016 takto
r o z h o d o l :
F. Z., (rodné priezvisko O.)
nar. XX.XX.XXXX v B., trvalé bydlisko M. Z., okres B., prechodné bydlisko B., L. XXXX/XX, L., národnosti slovenskej, t. č. v mieste trvalého bydliska,
u z n á v a s a z a v i n n ú, ž e
dňa 02.09.2014 okolo 07.30 hod. v B. na ul. G. Č.. XX pred vchodom do obytného domu ponúkla N. O. finančnú hotovosť v nešpecifikovanej výške za to, aby zmenila svoju svedeckú výpoveď počas pojednávania na Okresnom súde v B. konanom dňa 8.9.2014 v konaní proti obžalovanej W. Q., vedenom na Okresnom súde v B. pod číslom konania XT XX/XXXX pre prečin ublíženia na zdraví podľa § 156 ods. 1 Trestného zákona a prečin výtržníctva podľa § 364 ods. 1 Trestného zákona,
t e d a
priamo ponúkla úplatok inému, aby konal alebo sa zdržal konania tak, že poruší svoje povinnosti vyplývajúce z jeho postavenia,
č í m s p á c h a l a
prečin podplácania podľa § 332 ods. 1 Trestného zákona.
Z a t o s a o d s u d z u j e :
Podľa § 332 ods. 1 Trestného zákona, s poukazom na § 36 písm. j), s použitím § 38 ods. 3 Trestného zákona na trest odňatia slobody vo výmere 3 (tri) mesiace.
Podľa § 49 ods. 1 písm. a) Trestného zákona sa jej výkon trestu odňatia slobody podmienečne odkladá.
Podľa § 50 ods. 1 Trestného zákona sa jej určuje skúšobná doba na 1 (jeden) rok.
Poučenie:
Podľa § 355 Trestného poriadku obvinený a osoby, ktoré sú oprávnené podať v jeho prospech odvolanie, ako aj prokurátor, môžu podať proti trestnému rozkazu odpor. Odpor sa podáva na súde, ktorý trestný rozkaz vydal, a to do ôsmich dní od jeho doručenia. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Proti výroku o náhrade škody, ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody. Samosudca odkáže uznesením poškodeného na občianske súdne konanie, prípadne na konanie pred iným príslušným orgánom. Ak proti trestnému rozkazu podala oprávnená osoba v lehote odpor, samosudca nariadi vo veci hlavné pojednávanie; pri prejednávaní veci na hlavnom pojednávaní nie je samosudca viazaný právnou kvalifikáciou ani druhom a výmerou trestu, ani výrokom o ochrannom opatrení obsiahnutými v trestnom rozkaze. Ak prokurátor predniesol na hlavnom pojednávaní obžalobu, trestný rozkaz sa ruší, inak sa stane právoplatným a vykonateľným. Ak samosudca po doručení odporu nenariadi hlavné pojednávanie z dôvodu, že odpor bol podaný neoprávnenou osobou, oneskorene alebo z dôvodu jeho späťvzatia, odmietne odpor uznesením. Proti tomuto uzneseniu je prípustná sťažnosť, ktorá má odkladný účinok. Ak bol vydaný trestný rozkaz, môže prokurátor vziať späť obžalobu dovtedy, kým sa trestný rozkaz nedoručí obvinenému a osobám, ktoré sú oprávnené podať v prospech obvineného odvolanie. Späťvzatím obžaloby sa trestný rozkaz ruší a vec sa vracia do prípravného konania. Obvinený a osoby, ktoré sú oprávnené podať v jeho prospech odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Vzatie odporu späť, ak niet prekážok, vezme samosudca uznesením na vedomie. Ak bol odpor podaný v lehote a nebol vzatý späť, trestný rozkaz sa ruší. Ak na hlavnom pojednávaní súd postupuje podľa § 255 ods. 3 a prokurátor neprednesie obžalobu, trestný rozkaz sa ruší vyhlásením uznesenia o vrátení veci prokurátorovi na postup podľa § 232 a § 233 alebo vyhlásením rozsudku, ktorým súd schválil dohodu o vine a treste.

